kardosdrur/scandi-wiki huggingface dataset:
Karl von Birkmeyer

Karl Friedrich Ruprecht von Birkmeyer (født 27. juni 1847 i Nürnberg, død 29. juni 1920 i München) var en tysk retslærd.

Birkmeyer blev 1874 privatdocent i München, samme år ekstraordinær professor, 1877 ordentlig professor i Rostock, 1886 i München. Efter at have udgivet Die Exceptionen im bonae fidei judicium (1874) og Über das Vermögen im juristischen Sinne (1879) kastede Birkmeyer sig særlig over strafferet og straffeproces og erhvervede sig hurtig et navn som en fremtrædende repræsentant for den klassiske retning i strafferetsvidenskaben og i sin bog Was lässt von Liszt vom Strafrecht übrig? Eine Warnung vor der modernen Richtung im Strafrecht (1907), rettede Birkmeyer, der selv hyldede en foreningsteori, et skarpt angreb på den af von Liszt ledede retning i strafferetsvidenskaben. Sammen med Nagler påbegyndte Birkmeyer, støttet af en række modstandere af den sociologiske strafferetsskole, i 1908 udgivelsen af Kritische Beiträge zur Strafrechtsreform;, blandt andre mod dennes svenske repræsentant Johan Thyrén.

Forfatterskab 

Han har blandt andet forfattet:
Über Ursachenbegriff und Kausalzusammenhang im Strafrecht (1885),
Die Lehre von der Teilnahme und die Rechtsprechung des deutschen Reichsgerichts (1890),
Grundrisz zur Vorlesung über das deutsche Strafrecht (1890, 7. oplag 1908), hvori han blandt andet tager til genmæle mod Carl Torps afhandling :Birkmeyer contra von Liszt i Tidsskrift for Retsvidenskab XX S. 15 o. ff.,
Deutsches Strafprozessrecht (1898),
Der Schutz der editio princeps (1899),
Die Reform des Urheberrechts (1900),
Studien zu dem Hauptgrundsatz der modernen Richtung im Strafrecht "Nicht die Tat, sondern der Täter ist zu bestrafen" (1909)
Beiträge zur Kritik des Vorentwurfs’ zu einem deutschen Strafgesetzbuch (I—III, 1910),
Schuld und Gefährlichkeit in ihrer Bedeutung für die Strafbemessung (1914)
foruden en lang række mindre skrifter og tidsskriftafhandlinger.

Under medvirkning af Erwin Grueber, Paul Hinschius, Karl von Lilienthal, von Liszt og andre udgav Birkmeyer Encyklopädie der Rechtswissenschaft (1901, 2. oplag 1904), hvori han selv behandlede strafferetten.

Af særlig interesse for nordisk videnskab er hans Kritik über die Schrift "Prinzipien einer Strafgesetzreform. I. Die soziale Aufgabe der Strafe. Das Strafensystem. Von Dr. Johan C. W. Thyrén" (Lund 1912).
I Vergleichende Darstellung des Deutschen und Ausländischen Strafrechts har han bearbejdet Die Bestechung (IX bind, 1906) og
Die Teilnahme am Verbrechen (II, 1908).

Han var medudgiver af Kritische Vierteljahresschrift für Gesetzgebung und Rechtswissenschaft og af Mecklenburgische Zeitschrift für Rechtspflege und Rechtswissenschaft.

Kilder 

 
 

Jurister fra Tyskland
Professorer fra Tyskland
Ansatte ved Rostocks Universitet
Ansatte ved Münchens Universitet
Faglitterære forfattere fra Tyskland
Tyskere i 1800-tallet
Tyskere i 1900-tallet
Personer fra Nürnberg
Herman Rydin (professor)

Herman Ludvig Rydin (født 13. august 1822 i Jönköping, død 22. november 1904 i Uppsala) var en svensk universitetslærer og politiker. 

Rydin blev 1848 Dr. phil. og 1851 cand. jur. samt kreeredes ved Lunds Universitets jubelfest 1868 til æresdoktor i juraen. 1855—90 var Rydin professor i svensk statsret, kirkeret, militærret og folkeret ved Uppsala Universitet. Rydin var i mange år medlem af Rigsdagen, først af første kammer, derefter af andet, og udviklede her en betydelig politisk virksomhed, særlig efter sin 1885 foretagne tilslutning til det protektionistiske parti. Rydins videnskabelige produktion var betydelig; såvel i større værker som i mangfoldige brochurer behandlede han politiske spørgsmål, således i skatte-, repræsentations- og værnepligtssager. Hans arbejde om Svenska riksdagen, dess sammansättning och verksamhet (2 dele, 1873 og 1878—79) var det grundigste og mest udtømmende arbejde, som fandtes om dette emne. Gennemgående var Rydin imod en overførelse af parlamentarismen til de skandinaviske landes regeringssystem. Unionsforholdene mellem Norge og Sverige behandlede Rydin i forskellige skrifter, eksempelvis: Föreningen mellan Sverige och Norge från historisk och statsrättslig synspunkt betraktad (1863); han hævdede heri den norske konges absolutte veto eller ret til effektiv sanktionsvægring i grundlovsspørgsmål. I skriftet Anteckningar om den norska vensterns unionspolitik och dennas statsrättsliga karaktär under åren 1891—1902 (Uppsala 1902) optrådte han med skarphed mod det norske Venstres taktik og politik i unionsspørgsmålet.

Kilder 

 

Jurister fra Sverige
Professorer fra Sverige
Ansatte ved Uppsala Universitet
Medlemmer af Sveriges Riksdag
Faglitterære forfattere fra Sverige
Svenskere i 1800-tallet
Personer fra Jönköping
Salmonsens
UEFA Europa League finalen 2011

UEFA Europa League finalen 2011 var en fodboldkamp der blev spillet den 18. maj 2011. Kampen blev spillet foran 45.391 tilskuere på Aviva Stadium i den irske hovedstad Dublin, og skulle finde vinderen af UEFA Europa League 2010-11. De deltagende hold var portugisiske FC Porto og Braga.

Den var kulminationen på den 40. sæson i Europas næststørste klubturnering for hold arrangeret af UEFA, og den anden finale siden turneringen skiftede navn fra UEFA Cup til UEFA Europa League. Det var første gang at to hold fra Portugal skulle mødes i en europæisk finale. Med en sejr på 1-0 sikrede Porto sig sin anden triumf i turneringen, i sin anden finaledeltagelse, efter sejren i UEFA Cup finalen 2003 over Celtic. Det var Bragas første europæiske finale.

Kampen blev ledet af den spanske dommer Carlos Velasco Carballo.

Kampen 
Radamel Falcao fra Porto scorede kampens eneste mål, da han efter 44 minutter headede bolden forbi Braga-målmand Artur Moraes. Det var Falcaos 17 mål i turneringen, hvilket allerede havde sikret ham titlen som topscorer. Han blev efter kampen kåret til "Man of the Match".

Detaljer

Eksterne henvisninger 
 UEFA Europa League 2010/11 på UEFAs hjemmeside 
 Overblik: Finalen på UEFAs hjemmeside

Referencer 

2011
Finalen 2011
FC Porto
S.C. Braga
Fodbold i 2011
Dublin
FBI Ten Most Wanted Fugitives

FBI Ten Most Wanted Fugitives er en liste over de mest eftersøgte, der vedligeholdes af den amerikanske Federal Bureau of Investigation (FBI). Listen blev oprettet efter en samtale afholdt i slutningen af 1949 mellem J. Edgar Hoover, direktør for FBI, og William Kinsey Hutchinson, chefredaktør for International News Service (forgængeren for United Press International), hvor de diskuterede metoder til at fremme arrestationen af FBIs "hårdeste fyre". Denne diskussion videreførtes i en artikel, som fik så meget positiv omtale, den 14. marts 1950, FBI offentliggjorde listen for at øge organisationens muligheder for at fange farlige eftersøgte.

Listen fra 4. december 2014 
 Víctor Manuel Gerena
 Glen Stewart Godwin
 Robert William Fisher
 Alexis Flores
 Jason Derek Brown
 Eduardo Ravelo
 Semen Mogilevitj
 Fidel Urbina
 Bradford Bishop
 Yaser Abdel Said

Referencer

Eksterne henvisninger 
 FBI Top Ten Most Wanted Fugitives 
 Ten most wanted fugitives list is turning 65 years old 
 Additional information from America's Most Wanted 

FBI
Kriminalitet
Flappy Bird

Flappy Bird er et spil til mobiltelefoner er udviklet af den vietnamesiske spiludvikler Dong Nguyen. Flappy Bird er udviklet af den vietnamesiske udvikler Nguyen Ha Dong, som ikke har brugt tid på noget markedsføring. Det er i stedet sket via mund-til-mund. 

Spillet blev udgivet på Google Play og App Store den 24. maj 2013.

Og blev fjernet fra Google Play og App Store den 10. febuar 2014

Eksterne henvisninger 
Flappy Bird Multiplayer 

Computerspil
Gammel Rye Mølle

Gl. Rye Mølle er en hollandsk vindmølle i byen Gammel Rye i Skanderborg Kommune. Vindmøllen er forsynet med galleri, hvorfra den krøjes manuelt. Møllen er opført i 1872 på et fundament af kampesten. Undermøllen er grundmuret og overmøllen er en ottekantet trækonstruktion, som er beklædt med spån. Hele møllekroppen er hvidmalet. Vingerne har hækværk til påsætning af sejl. Hatten er løgformet og beklædt med pap. Den er opført som kornmølle og udbygget med et savværk i 1924. I 1965 tilføjede ejeren kornsiloer og et anlæg til tørring af kornet. Virksomheden blev i 1980 solgt til et kornfirma, som udlejede den. Superfos opkøbte Hedegaards virksomhed i 1982 og lukkede den erhvervsmæssige drift af bygningerne i 1984. I 1988 købte et møllelaug, som var oprettet af nogle beboere, møllen med henblik på at etablere et museum. Museet på Gammel Rye Mølle blev åbnet den 5. maj 1990. 1991 blev Museet for træskohåndværk flyttet til Gammel Rye Mølle, som er ejet af  Skanderborg Kommune. Møllens inventar blev registreret i 1960 og fremstår stadig næsten komplet bl.a. med kværn og valse samt den dieselmotor, som blev benyttet i savværket fra 1931.

Træskomuseet, som er indrettet i et af møllens magasiner, er etableret for at markere, at man på egnen udnyttede træhugst i skovene ved Silkeborg til at producere træsko om dagen. Der blev i 1800-tallet eksporteret mere end 186.000 par træsko. Museet udstiller endvidere ’’ Petrine’’, der er et skelet af en kvinde, som blev levende begravet på galgebakken i 1500-tallet, fordi det ikke sømmede sig at henrette en kvinde ved hængning. Hun havde en spand over hovedet for at undgå, at hun fik sand i munden. Skelettet blev udgravet i 1944 og dateret ved kulstof 14 metoden.

På Museet kan man endvidere se en udstilling om Rye Flyveplads ved Salten Langsø, som blev besat af tyskerne under besættelsen og som fra 1945 til 1948 var flygtningelejr for mere end 10.000 tyske flygtninge. Desuden vises særudstillingen ”Kunst bag pigtråd” med billeder, som to tyske krigsflygtninge malede under deres ophold i Rye-lejren.

Referencer

Litteratur

Referencer 
 Skanderborg Museum om Gammel Rye Mølle 
 Gammel Rye Mølle på møllearkivet.dk 
 Museet på Gammel Rye Mølle på Visit Denmark
 Lise Andersen: Det teknologiske gennembrud, udgivet 24. april 2013 på Mølleforum.dk 

Hollandske vindmøller i Danmark
Bygninger, konstruktioner og anlæg i Skanderborg Kommune
Storå (flertydig)

Storå har flere betydninger:
 Storå – Danmarks næstlængste å, beliggende i Vestjylland, med udløb i Feldsted Kog (Nissum Fjord)
 Storå (Fyn) − å på nordvest Fyn med udløb i Båring Vig
 Storå (Thy) – å i Thisted Kommune, med udløb i Lønnerup Fjord
 Storå (Sverige) − et byområde i Lindesbergs kommun, Örebro län, Västmanland, Sverige
Moordrecht

Moordrecht er en by i det sydlige Holland. Byen havde i 2007 en befolkning 8.112.

Satudarah MC blev i 1990 grundlagt i byen, denne gruppe har siden spredt sig til flere andre lande.

Eksterne henvisninger 

 Official Website

Byer i Syd-Holland
Pavebæk

Pavebæk er en mindre bæk, med udløb i Båring Vig, på norvest Fyn i Middelfart Kommune.

Bækken er ca. seks kilometer lang.

Ekstern henvisning og kilde 
 geoview ÷ Pavebæk 

Vandløb i Danmark
Middelfart Kommunes geografi
Donatan

Donatan, egl. Witold Marek Czamara, er en polsk musiker og producer, der repræsenterede Polen ved Eurovision Song Contest 2014 sammen med sangerinden Cleo og nummeret "My, Słowianie".

Biografi 
Donatan er født den 2. september 1984 i Krakow. Han har haft stor succes på den polske hiphopscene siden 2002, og han blev i 2010 kåret som en af de bedste polske producere. Den 4. november 2013 udsendte han sammem med sangerinden Cleo sangen "My, Słowianie" (vi, slaverne), hvis musikvideo er blevet set mere end 38 millioner gange på YouTube. Den 25. februar 2014 meddelte den polske tv-station TVP, at Donatan og Cleo skulle repræsentere Polen ved Eurovision Song Contest i København med "My, Słowianie". Sangen gik videre fra den anden semifinale den 8. maj og nåede efterfølgende en 14. plads ved finalen to dage senere.

Noter

Eksterne henvisninger 

Musikere fra Polen
Polens Eurovision Song Contest-deltagere
Deltagere ved Eurovision Song Contest 2014
Samtgemeinde Bevern

Bevern (udtale: ) er et amt (Samtgemeinde) beliggende centralt i Landkreis Holzminden, i den sydlige del af den tyske delstat Niedersachsen. Administrationen ligger i byen Bevern.

Samtgemeinde Bevern består af kommunerne:

 Bevern
 Golmbach
 Holenberg
 Negenborn

Eksterne henvisninger 

 Amtets websted
Forgiven, Not Forgotten

Forgiven, Not Forgotten er debutalbummet for den irske folkrockgruppe The Corrs. Det blev udgivet af Atlantic Records d. 26. september 1995 over hele verden. Albummet blev primært produceret af David Foster, men Jim Corr med virkede også i mindre grad. I januar 1997 blev der udgivet en speciel tour-edition af albummet i Australien og New Zealand, som inkluderede en bonus-cd der indeholdt live-udgaver og sjældne numre, som blev boptaget under deres Forgiven, Not Forgotten World Tour.

Titelnummeret og bandet var med i en episode af Beverly Hills, 90210 kaldet "Turn Back the Clock". The Corrs opførte sangen til en nytårsfest ved Peach Pit After Dark.

Turne 
Den 26. april 1996 begyndte Corrs deres Forgiven, Not Forgotten World Tour der startede i Ennis, Irland, inden de rejste til Europa, Australien, Asien, USA og Canada. Det kom til at være godt to år.

Spor 
 "Erin Shore" (intro) (instrumental) - 0:27
 "Forgiven, Not Forgotten" - 4:15
 "Heaven Knows" - 4:18
 "Along with the Girls" (instrumental)	- 0:49
 "Someday" - 3:51
 "Runaway" - 4:24
 "The Right Time" - 4:07
 "The Minstrel Boy" (instrumental) - 2:12
 "Toss the Feathers" (instrumental) - 2:50
 "Love to Love You" - 4:08
 "Secret Life" - 4:31
 "Carraroe Jig" (instrumental)	- 0:52
 "Closer" - 4:05
 "Leave Me Alone" - 3:40
 "Erin Shore" (instrumental) - 4:14

Personel

Bandet 
Andrea Corr – forsnager, tinwhistle
Caroline Corr – trommer, bodhrán, klaver, vokal
Jim Corr – guitar, keyboard, klaver, vokal
Sharon Corr – violin, vokal

Featuring
Anthony Drennan – guitar
Keith Duffy – bass
Simon Phillips – trommer på "Toss the Feathers" og "I don't know" som aldrig blev udgivet

Produktion 
Producerer: Jim Corr. David Foster
Mix: Dave Reitzas, Bob Clearmountain
Mastering: Bob Ludwig
Arrangør: Jim Corr, David Foster

Hitlister og placeringer

Udgivelsesdetaljer 
1995, UK, Atlantic 7567-92612-2, udgivelsesdato: 22. september 1995, CD
1995, Mexico, Atlantic 7826-94675-2, udgivelsesdato: 22. september 1995, CD
1995, UK, Atlantic 7567-92612-4, udgivelsesdato: 26. september 1995, Cassette
1995, Japan, Warner AMCY-913, udgivelsesdato; 21. december 1995, CD (med bonus track)
1996, UK (genudgivelse), udgivelsesdato: 19. februar 1996, CD    
1997, Japan, Warner AMCY-2427, udgivelsesdato: 25. oktober 1997, CD (med bonus track)
1997, Australien, New Zealand, Atlantic 7567-92754-2, udgivelsesdato: januar 1997, CD (limited tour edition)
1999, UK, Atlantic 7567926128, udgivelsesdato: 29. november 1999, MiniDisc
2001, Australien, Atlantic 7567-80963-2, udgivelsesdato: 2001, CD (dobbeltudgave med Talk on Corners special edition)
2001, Frankrig, Atlantic 7567-93072-2, udgivelsesdato: 2001, CD (som limited collector's edition)

Referencer 

The Corrs-album
Debutalbum fra 1995
Cleo (polsk sangerinde)

Cleo, egl. Joanna Klepko (født den 23. juni 1983), er en polsk sangerinde. Hun udsendte sammen med hiphopproduceren Donatan nummeret "My, Słowianie" (vi, slaverne) den 4. november 2013, og dens musikvideo er siden blevet set mere end 38 millioner gange på YouTube. Den 25. februar 2014 meddelte den polske tv-station TVP, at nummeret var blevet udvalgt til at repræsentere Polen ved Eurovision Song Contest 2014 i København. Her gik det videre fra den anden semifinale den 8. maj 2014 og nåede siden en 14. plads ved finalen to dage senere.

Noter

Musikere fra Polen
Polens Eurovision Song Contest-deltagere
Deltagere ved Eurovision Song Contest 2014
FBI (flertydig)

FBI har flere betydninger:
 FBI – det amerikanske forbundspoliti
 FBI Ten Most Wanted Fugitives − liste over mest eftersøgte forbrydere
 G-Man (FBI) – slangudtryk for FBI-agenter
 Funny Business Inc – dansk booking og produktionssekab
 Forbrukerinspektørerne – norsk TV-forbrugerprogram
 The F.B.I. (TV-serie) – amerikansk TV-serie
Bodenwerder-Polle

Bodenwerder-Polle er et amt (Samtgemeinde) beliggende i den nordvestlige del af Landkreis Holzminden, i den sydlige del af den tyske delstat Niedersachsen. Administrationen ligger i byen Bodenwerder. Amtet blev oprettet 1. januar 2010 ved en sammenlægning af de tidligere Samtgemeinden Bodenwerder og Polle.

Samtgemeinde Bodenwerder-Polle består af disse kommuner :

 Bodenwerder
 Brevörde
 Halle
 Hehlen
 Heinsen
 Heyen
 Kirchbrak
 Ottenstein
 Pegestorf
 Polle
 Vahlbruch

Eksterne henvisninger 

 Amtets websted
Samtgemeinde Boffzen

Boffzen er et amt (Samtgemeinde) beliggende i den sydlige del af Landkreis Holzminden, i den sydlige del af den tyske delstat Niedersachsen. Administrationen ligger i byen Boffzen.

Samtgemeinde Boffzen består af følgende kommuner:

 Boffzen
 Derental
 Fürstenberg
 Lauenförde

Eksterne henvisninger 

 Amtets websted
Eschershausen-Stadtoldendorf

Eschershausen-Stadtoldendorf er et amt (Samtgemeinde) beliggende i den nordøstlige del af Landkreis Holzminden, i den sydlige del af den tyske delstat Niedersachsen. Administrationen ligger i byen Stadtoldendorf. Det blev oprettet 1. januar 2011 ved en sammenlægning af de tidligere Samtgemeinden Eschershausen og Stadtoldendorf.

Samtgemeinde Eschershausen-Stadtoldendorf består af følgende kommuner:

 Arholzen
 Deensen
 Dielmissen
 Eimen
 Eschershausen
 Heinade
 Holzen
 Lenne
 Lüerdissen
 Stadtoldendorf
 Wangelnstedt

Eksterne henvisninger 

 Amtets websted
Knud Marstrand

Knud Marstrand (20. oktober 1886 i København – formentlig 18. august 1918 i Rusland) var en dansk arkitekt, bror til Vilhelm og Paul Marstrand.

Uddannelse 
Han var søn af jernstøber, maskinfabrikant og direktør Poul Marstrand og Thyra Valgerda Burmeister, blev student 1904 og gik på Det tekniske Selskabs Skole. Han blev optaget på Kunstakademiet i almindelig forberedelsesklasse i oktober 1906, besøgte Italien samme år, kom på malerskolen 1907 og skiftede i 1908 til arkitektskolen, hvorfra han tog afgang 1911. 1909 blev han sekondløjtnant ved artilleriet. Han var gæst i bygningsklassen på Akademiet 1914. I 1911 var han ansat på Heinrich Wencks DSB-tegnestue og besøgte ca. samme år München.

Karriere 
Fra 1913 til sin død var Knud Marstrand - kun afbrudt af perioden 1914-15 - bosat i Rusland, hvor han fra 1915 havde en tegnestue efter 1913-14 at have været hos en arkitekt Klein i Moskva. Også hans ni år yngre bror Paul fik sin uddannelse i Rusland i 1914-17. Ydermere havde han en anden bror, Gunnar, hos sig i Rusland, og de to rejste som danske gesandtskabsdelegerede, udsendt i eftersommeren 1917 af det danske generalkonsulat i Moskva, til Orenburg, hvor den ene havde station. På vejen blev de fanget i krigstilstanden og revolutionsvirvaret og under uopklarede omstændigheder dræbt af et tjekkisk detachement.

Marstrand var blevet gift 29. december 1914 i Pedersborg Kirke ved Sorø med Bodil Marie Hagedorn (3. oktober 1889 i København - ?), datter af skibskaptajn Jeppe Thomsen Hagedorn og Marie Barfred.

Værker 
I Danmark:
 Remise ved Hellerup Station (ca. 1911, for Heinrich Wenck, nedrevet)
 Sommerhus, Skodsborg (1913)
 Desuden tegnet møbler
I Rusland:
 Palæ og tre villaer i Lassinoostrow i Medvjedkowo uden for Moskva (1915)
 Administrationsbygning til et teglværk (1916, nedrevet)
 Tovværksfabrik (1916, nedrevet)
 Projekter: Universitet i Moskva (1915)

Kilder 
 

Knud
Personer fra København
Arkitekter fra Danmark
Officerer fra Danmark
Danskere i 1900-tallet
Personer der er blevet myrdet
Bevern (Niedersachsen)

Bevern (udtale: ) er en kommune i Landkreis Holzminden i den tyske delstat Niedersachsen, med knap 4.000 indbyggere (2012). Bevern er administrationsby i amtet Bevern, beliggende i landskabet Weserbergland. Floden Weser løber langs en del af den vestlige og nordlige kommunegrænse. Ud over hovedbyen Bevern med bydelen Forst ligger følgende landsbyer og bebyggelser i kommunen: Dölme, Lobach, Lütgenade og Reileifzen.
 

Schloss Bevern ligger i byen og var i 17. og 18. århundrede residens for en linje af hertuger af Braunschweig-Lüneburg, kendt som Braunschweig-Bevern.

Eksterne kilder/henvisninger 

 Officielt websted 
 Schloss Bevern 

Byer i Niedersachsen
Jakob Kvist

Jakob Kvist (født 4. januar 1964) er en dansk forlagsdirektør, journalist og forfatter.

Kvist er præstesøn fra Varde og blev uddannet journalist i 1991. Som journalist arbejdede han på Det Fri Aktuelt, DR, Ekstra Bladet og Berlingske Tidende.
Derudover skrev han bøgerne Ambassadøren  en bog om Michael Laudrup (1996), Khader.dk  sammenførte erindringer (2000) og Møllehave et liv har fem akter (2002).
I 2002 grundlagde han forlaget People'sPress, som han nu er kreativ direktør for.
Som forlagsdirektør stod Kvist bag Jægerbogen
og bogen Den Hemmelige Socialdemokrat.

Henvisninger 

Forlæggere fra Danmark
Journalister fra Danmark
Faglitterære forfattere fra Danmark
Personer i Kraks Blå Bog
Harald Wieselgren

Harald Ossian Wieselgren (født 2. november 1835, død 17. marts 1906) var en svensk historiker og forfatter, søn af Peter Wieselgren.

Wieselgren blev student 1852 i Lund, men bestemte sig snart for at gå biblioteksvejen og blev 1877 bibliotekar ved Det Kongelige Bibliotek i Stockholm. Ved siden af sin biblioteksgerning udfoldede han en stor virksomhed som forfatter; fortsættelsen af Svenskt biografiskt lexikon 2—6 (1858—68) skyldes således ham; 1866—79 redigerede han Ny illustrerad tidning. Desuden udgav han Den helige Bernhards skrifter (1866 i Svenska fornskriftssällskapets samlingar), En kunglig familjs själfbiografi (1867), Öfver Atlanten, resebref (1876); men han fandt sit egentlige felt i sagkyndige, pietetsfulde biografier; foruden de større biografiske studier over faderen samt Lars Johan Hierta (1880), Cavour (1884) med flere har han særlig forfattet nekrologer, udgivne blandt andet i samlingen Ur vår samtid, femtio porträtt med nekrologer (1880), samt de læseværdige Bilder och minnen og I gamla dagar och i våra (1901). Tillige var Wieselgren kendt som en ypperlig taler og som energisk og dygtig leder af de tanker, han søgte at føre ud i livet; mest skattet var måske nok hans virksomhed for den litterære Stockholm-forening Iduns trivsel.

Kilder 

 

Bibliotekarer fra Sverige
Historikere fra Sverige
Faglitterære forfattere fra Sverige
Svenskere i 1800-tallet
Salmonsens
Ila

Ila kan hentyde til flere artikler:

 Ila (Trondheim) er en bydel i Trondheim.
 Ila (Oslo) er en bydel i Oslo.
 Ila fengsel, forvarings- og sikringsanstalt i Bærum.
 Ila som forkortelse for laksesygdommen Infeksiøs lakseanemi.
Frans Hedberg

Frans Theodor Hedberg (2. marts 1828 - 8. juni 1908) var en svensk dramatisk forfatter.

Efter at have været skuespiller nogle år ansattes Hedberg 1862 i Stockholm som lærer og senere ispektør ved forskellige scener, og fraregnet 1881—83, da han virkede i Göteborg, arbejdede han der resten af sit lv. Sin forfattervirksomhed begyndte han med bearbejdelse af udenlandske stykker, men allerede fra 1860 stammer hans Kung Märta og fra 1865 Brölloppet på Ulfåsa, som hører til de mest kendte; det sidste blev med stort bifald blev opført på det kongelige Teater i København. Af hans senere arbejder er Majorens döttrar (1871), Rospigarne (1884), Familjens fästman (1893) nok dem, der har nået de fleste sceneudførelser. Lejlighedsdigte udgav han i 2 bind Dikter (1866), der fulgtes af et Efterskörd (1892), og som prosaforfatter optrådte Hedberg blandt andet i Stockholmslif och Skärgårdsluft (1886—87), Från Skärgården och fastlandet (1893); men interessantere som prosaist er han dog i sine selvbiografiske Fyra år vid landsortsteatern (1857—58) og Levnadsminnen (1908) og de mere litterærhistoriske værker Bidrag till skådespelarekonstens och dramatikens historia (1890) og Gustaf III's Operahus och dess minnen (1891).

Kilder 

  

Dramatikere fra Sverige
Svensksprogede forfattere fra Sverige
Svenskere i 1800-tallet
Salmonsens